open-index/open-wikipedia-markdown huggingface dataset:
הג'ונגל מת מצחוק 2

**הג'ונגל מת מצחוק 2** (באנגלית: **George of the Jungle 2**, "ג'ורג' מהג'ונגל 2") הוא סרט קומדיה והרפתקאות אמריקאי לכל המשפחה, המשמש כסרט המשך לסרט "הג'ונגל מת מצחוק" של חברת וולט דיסני משנת 1997. הסרט בוים על ידי דויד גרוסמן, נכתב על ידי ג'ורדן מופט, והופק על ידי גרג הופמן וג'ורדן קרנר.

רוב השחקנים והמדבבים מהסרט הקודם חזרו לשחק גם בסרט זה, מלבד ברנדן פרייזר אותו החליף כריסטופר שואורמן, לזלי מאן אותה החליפה ג'ולי בנץ והולנד טיילור אותה החליפה כריסטינה פיקלס. בסרט זה מככבים גם באמצעות משחק או דיבוב אנגוס ט. ג'ונס, תומאס היידן צ'רץ, ג'ון קליז, מייקל קלארק דאנקן ודי בראדלי בייקר.

הסרט הופץ ברחבי העולם להקרנה ביתית. הסרט הופץ לראשונה בארצות הברית ב-21 באוקטובר 2003, ואילו גם בישראל באותה שנה. אורך הסרט הוא כ-87 דקות ושפתו היא אנגלית.

## תקציר העלילה
הסרט מתרחש שש שנים לאחר סיום הסרט המקורי, בהן ג'ורג' ואורסולה נשאו והביאו ילד לעולם. ביאטריס, אמא של אורסולה, עדיין איננה מקבלת את האהבה של ג'ורג' ואורסולה, ולכן היא זוממת ומיישמת תוכנית מרושעת - להפנט את אורסולה ולגרום לה לעזוב את ג'ורג' ולהחריב את הג'ונגל. החבר'ה מהיער מגיעים ללאס וגאס כדי להציל את אורסולה ולמנוע את השמדת הג'ונגל.

## שחקנים, מדבבים ודמויות
### שחקנים
* **[[כריסטופר שואורמן]]** - ג'ורג'
* **[[ג'ולי בנץ]]** - אורסולה
* **[[אנגוס ט. ג'ונס]]** - ג'ורג' ג'וניור
* **[[תומאס היידן צ'רץ]]** - לייל
* **[[כריסטינה פיקלס]]** - ביאטריס
* **[[מרג'יאן הולדן]]** - סאלי
* **[[אריקה היינאץ]]** - קובלסקי
* **[[דין וגאס]]** - חקיין של אלביס פרסלי

### מדבבים
* **[[ג'ון קליז]]** - קוף
* **[[מייקל קלארק דאנקן]]** - אריה
* **[[ג'ון קאסיר]]** - רוקי / ארמנדו
* **[[קווין גרוואטרט]]** - טוקי
* **[[קווין מיכאל ריצ'רדסון]]** - קוף גרפי / שימפנזה
* **[[טרס מקנייל]]** - טיגריס / כבש פיל
* **[[די בראדלי בייקר]]** - דקסטר הקוף / תאו מים
* **[[קית סקוט (שחקן)|קית סקוט]]** - מספר

## הפצה
שבוע לפני התאריך המקורי של הפצת הסרט, חברת "קטרפילר" תבעה את דיסני מפני שחששה שהסרט יכול לפגוע בסימן המסחרי שלה. חברת "קטרפילר" ביקשה צו מניעה בשביל למנוע את הפצת הסרט, אך היא לא הצליחה לקבל.

## ראו גם
* הג'ונגל מת מצחוק

## קישורים חיצוניים

קטגוריה:ילדי פרא בדיוניים
קטגוריה:סרטי 2003
קטגוריה:סרטים באנגלית
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטים לכל המשפחה
קטגוריה:דיסני: סרטים
קטגוריה:סרטי המשך אמריקאיים
קטגוריה:סרטי וולט דיסני
קרחון הקטוריה

**קרחון הקטוריה** (באנגלית: **Hektoria Glacier**) הוא קרחון בחוף המזרחי של חצי האי האנטארקטי, בארץ גרהאם שבאנטארקטיקה. 

הקרחון זורם לכיוון דרום מהר ג'ונסטון, בין הר קוונדארי ורכס זאגראוס, לתוך מפרצון וון, בין קרחון ברניצה שממערב לו, וקרחון גרין שממזרח לו.

הקרחון מתנשא לגובה של 351 מטרים מעל פני הים.

בשל התמוטטות חלק B של מדף הקרח לארסון בשל התחממות כדור הארץ, התגבר קצב הזרימה של הקרחון ב-14 מ"מ ליום.

## היסטוריה
### מקור השם
סר יוברט וילקינס, אשר טס מעל האזור בטיסתו מה- 20 בדצמבר 1928, קרא לאזור הקרחון "פיורד הקטוריה", על שמה של האונייה *[[הקטוריה (ספינה)|הקטוריה]]* אשר הביאה אותו לאי דספשן.  

בעקבות הסקר שנעשה על ידי סקר שטחי חסות איי פוקלנד בשנת 1947, לא נמצאו במקום פיורדים.  

בסקר נוסף שנערך על ידי סקר שטחי חסות איי פוקלנד בשנית 1955, נמצאו שני "קרחונים ארוכים" ושני "קרחונים קצרים" אליהם התכוון וילקינס, ושמות ה"פיורדים" ניתנו להם.

## לקריאה נוספת
• Christine Petersen, **[https://books.google.co.il/books?id=Nm11E3qzj6oC&pg=PA57&lpg=PA57&dq=%22Hektoria+Glacier%22&source=bl&ots=KsIlG-neol&sig=ACfU3U2ewInoUJtEmw4ZJqOoCjG0qz_b9Q&hl=en&sa=X&ved=2ahUKEwib9ZzLpv_hAhWB_qQKHUvNDMw4ChDoATAJegQICBAB#v=onepage&q=%22Hektoria%20Glacier%22&f=false Earth's Changing Climate]**, P 57

## קישורים חיצוניים
* קרחון הקטוריה באתר הסקר הגאולוגי של ארצות הברית
* קרחון הקטוריה באתר הגאזט האנטארקטי של ממשלת אוסטרליה
* קרחון הקטוריה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון הקטוריה
* מפת אזור קרחון הקטוריה
* תחזית מזג אוויר עדכנית ארוכת טווח עבור קרחון הקטוריה

## הערות שוליים

הקטוריה
הקטוריה
.pn

***' היא ה[[סיומת אינטרנט|סיומת]] הלאומית (ccTLDs - Country Code Top Level Domains) של [[שם תחום|שמות המתחם]] (domain name) של [[אתר אינטרנט|אתרי אינטרנט]] הרשומים ב[[פיטקרן]] ([[הטריטוריות הבריטיות שמעבר לים|טריטוריה בריטית]]). הסיומת, שנפתחה בשנת [[1997]], היא סיומת פעילה בעיקר בקרב תושבי פיטקרן.

הדומיין היה נושא לוויכוח בין תושב האי '''טום כריסטיאן''' שגם שימש כמושלו למשך זמן רב, וקיבל מ-[[ICANN]] סמכות על הדומיין, לבין ממשלת האי. לבסוף ICANN פתרה את העניין בכך שהעבירה את הסמכות למועצת האי.

עלות הרישום לדומיין היא 100$ לשנה החל מהרישום, אך מעט אתרים משתמשים בו והוא משמש בעיקר ככתובת קיצור דרך לאתרים. בנוסף לכך, שימשה הסיומת ל[[קידום מכירות]] עבור סדרת הסרטים "[[משחקי הרעב (סדרת סרטים)|משחקי הרעב]]", שמתרחשת במדינה בדיונית בשם פאנאם, עבור הסדרה נרכשו דומיין עבור עיר הבירה (thecapitol.pn) ועבור המהפכה (revolution.pn).

== תתי-סיומות ==
סיומת האינטרנט מחולקת לתתי-הסיומות הבאות:
* ***'
* ***'
* ***'
* ***'
* ***'

## קישורים חיצוניים

* 
* 

## הערות שוליים

קטגוריה:פיטקרן
קטגוריה:הממלכה המאוחדת: אינטרנט
לנה אגלי

**לנה אגלי** (בנורווגית: **Lene Egeli**; נולדה ב-2 במרץ 1987) היא דוגמנית נורווגית.

## ביוגרפיה
אגלי נולדה בסטוונגר.

בשנת 2004 לקחה חלק בתחרות "הפנים של השנה", לאחר מכן השתתפה במספר תחרויות דוגמנות נוספות.

ב-2006 השתתפה בתוכנית "Top Model Norge" (הטופ מודל הבאה של נורווגיה) וזכתה במקום השני.

בשנת 2008 זכתה בתואר מיס נורווגיה, היא ייצגה את נורווגיה במיס עולם 2008.

היא הופיעה בפרסומות בטלוויזיה לחברת הקוסמטיקה רבלון.

## קישורים חיצוניים

* Lene Egeli gjester Waschera 

## הערות שוליים

קטגוריה:זוכות מיס נורווגיה
קטגוריה:משתתפות בתחרות מיס עולם 2008
קטגוריה:מתחרות טופ מודל
קטגוריה:ילידות 1987
גולן (עיר מקראית)

[200px|ממוזער|שמאל|העיר המקראית גולן בתחומי [נחלת שבט מנשה במפת ערי המקלט]]
**גּוֹלָן** היא עיר מקראית בארץ ישראל, אחת מערי הלויים. שמה מוזכר ארבע פעמים בתנ"ך. 

בתקופת התנחלות השבטים נכללה גולן בנחלתו של שבט מנשה, כאמור: (), מה שהועבר על פי הגורל במשכן שילה אל שבט לוי כאחת מערי הלויים שהשתמש גם לעיר מקלט.
יוסף בן מתתיהו בספרו קדמוניות היהודים כותב כי ערים אלו שימשו "מקום מושב לפליטים".

תרגם יונתן בן עוזיאל מפרש כי 'הגולן בבשן' הוא 'דברא', הוא כפר דבורה מתקופת המשנה, שנמצא בו משקוף של רבי אליעזר הקפר. הוא דאבוריא, שמצפון  לקצרין. לפי התנחומא גולן היא סלוקיא, יישוב מהתקופה היוונית שישב על שרידי העיר היהודית גולן. כיום שרידיו במעיינות קצביא, שמדרום לעיר קצרין שבגולן. 

יש הסוברים כי יש לזהות את גולן המקראית בכפר סאחם ג'ולן  בגלל הדמיון לשם. יחד עם זאת אין ממצאים ארכאולוגיים המאששים סברה זו. במדרש תנחומא נכתב . עיר זו מופיעה ברשימותיו של בן מתיתיהו כאחת מהערים המבוצרות באזור. 

## קישורים חיצוניים

## הערות שוליים

קטגוריה:נחלת שבט מנשה
קטגוריה:ערי מקלט
קטגוריה:יישובי המקרא
קטגוריה:ערי לויים
קטגוריה:אתרים בספר יהושע
אוצר בירה

ממוזער|טועם בירה בפסטיבל ה:בירופילה, בשנת 2011
**אוֹצֵר בירה** (באנגלית: "Beer sommelier"), או "**טועם בירה**", הוא מומחה לטעימות בירה (איש המקצוע המקביל ל"טועם יין") בעל השכלה בתחום טעימה ובדיקת בירה, המתמחה בשירות ובידע של בירה. הידע הנדרש להסמכה כולל הבנה של סגנונות, בישול בירה, מרכיבים, היסטוריה של בירה והבישול שלה, כלי זכוכית, הגשת בירה, בירה מחביות, טעימות בירה ושילובה עם סוגי מזון שונים. מקצוע זה לא מוכר עדיין בישראל וגם די חדש בעולם, יחסית, אך מתפשט במהירות עקב פתיחתן של מבשלות בירה פרטיות, חלקן בתוך מסעדות.

## ראו גם
* מבשלה
* מבשלת בוטיק
* בירה בישראל
* יום הבירה הבינלאומי

## קישורים חיצוניים

* 
* 
*טועם בירות הפך לאלכוהוליסט - כתבה באתר וואלה

קטגוריה:בירה
קטגוריה:מקצועות הקולינריה
קטגוריה:תרבות שתיית אלכוהול
יאן ציקר

ממוזער|באנסקה ביסטריצה, לוח זיכרון ליאן צ'יקר בבית בו נולד
**יאן ציקר** (בסלובקית: **Ján Cikker**; 29 ביולי 1911 - 21 בדצמבר 1989) היה מלחין סלובקי, מראשי התומכים במוזיקה קלאסית מודרנית של מלחינים סלובקים. הוא קיבל את התואר "אמן לאומי" בסלובקיה, את פרס הרדר לשנת 1966 ואת פרס המוזיקה הבינלאומי של אונסק"ו לשנת 1979.

## חייו
ציקר נולד בבאנסקה ביסטריצה, לשעבר באוסטרו-הונגריה, כיום בסלובקיה. מוריו הראשונים למוזיקה היו אמו, מריה פסוטקובה, וויליאם פיגוש-ביסטרי. לאחר סיום בית הספר התיכון בבאנסקה-ביסטריצה למד ציקר הלחנה, ניצוח ועוגב בקונסרבטוריון של פראג, משנת 1930 עד 1935. ב-1935–1936 השתלם בכיתות ההמשך של הקונסרבטוריון, כתלמידו של ויטייצלב נובאק. בהמשך עבר לווינה, שם למד אצל פליקס ויינגרטנר בשנים 1936–1937.

בין 1939 ל-1949, לימד ציקר בקונסרבטוריון של ברטיסלבה. במקביל היה יועץ רפרטואר ללהקת האופרה של התיאטרון הסלובקי הלאומי, תפקיד בו כיהן מ-1945 עד 1948. הוא נאלץ לפרוש ממשרתו זו לאחר ההשתלטות הקומוניסטית על צ'כוסלובקיה ב-1948. לבוף, עבד כפרופסור להלחנה באקדמיה לאמנויות הבמה של ברטיסלבה, שם היו בין תלמידיו מלחינים סלובקים רבים.

ציקר מת בברטיסלבה, שם נקרא מוזיאון על שמו.

## מאפיינים
סגנונו המובהק מאופיין בעושר טיפוסי של ניגודים בהלכי-רוח ובמאפיינים (מחול, ביטוי רגשי ולירי), ובדגש על תנהלות אנושית ואתית. יצירותיו הראשונות היו ברובן אינסטרומנטליות ומשנות ה-50' של המאה ה-20 הוסיף גם יצירות אופראיות.

## יצירות עיקריות
* **מחזור [[פואמה סימפונית|פואמות סימפוניות]]** O živote – Leto, Vojak a matka, Ráno ("על החיים - קיץ, חייל ואמו, בוקר; 1946-1941)
* **אופרות**: Juro Jánošík 1953-1950), לברית מאת שטפאן הוזה), Beg Bajazid (1956-1955, לברית מאת שטפאן הוזה), "מיסטר סקרוג'" (1959-1958, שם חלופי "צללים" (Tiene) על פי מזמור חג המולד של צ'ארלס דיקנס, Vzkriesenie ("תחיה" 1960, על פי לב טולסטוי, Hra o láske a smrti ("משחק של אהבה ומוות", על פי רומן רולאן, "קוריולנוס" (1972-197, על פי קוריולנוס של ויליאם שייקספיר, Obliehanie Bystrice, (1971-1969, "המצור על ביסטריצה על פי קלמן מיקשאת', Zo života hmyzu 1986--1983, על פי המחזה "תמונות מחיי החרקים" של קארל צ'אפק ויוזף צ'אפק, "אנטיגונה" (1989-1987, לא גמורה, על פי המחזה אנטיגונה של סופוקלס.
* יצירות קאמריות ותזמורתיות: רביעיית מיתרים מס' 1 אופוס 13 (1935), רביעיית מיתרים מס' 2, אופוס 14, "סימפוניית אביב" (1937), "סוויטה סלובקית" (1943), Spomienky (1947, "זכרונות"), cMeditácie na Schützovu tému (1964, "הרהורים על נושא של שיץ), Štúdie k činohre (אטיודים למחזה תיאטרון)
* מוזיקה לפסנתר: סונאטינה אופוס 12, מס' 1 (1933) "פלגי טאטרה" (1954), וריאציות לפסנתר על שיר עם סלובקי (1973)
* מחזור שירים: O mamičke (1940: "על אמא היקרה")
* עיבודים לשירי עם
* מוזיקה לתיאטרון ולסרט (Varúj!)
* מוזיקה ללהקות מחולות עממיים, לדוגמה ל-SĽUK (קולקטיב אמנות עממית סלובקית), ,Lúčnica ו-VÚS.

## קישורים חיצוניים

* 

## הערות שוליים

קטגוריה:מלחינים סלובקים
קטגוריה:מלחינים מן המאה ה-20
קטגוריה:מלחיני אופרה
קטגוריה:מורים למוזיקה
קטגוריה:סלובקים שנולדו ב-1911
קטגוריה:נפטרים ב-1989
השירים הנמכרים ביותר בכל הזמנים בגרמניה

[ממוזער|282x282px|אלטון ג'ון, אשר שירו "[Candle in the Wind|Candle in the Wind 1997" מחזיק בתואר "השיר הנמכר ביותר בגרמניה"]]
**רשימת השירים הנמכרים ביותר בגרמניה** היא רשימה בה נכללים השירים והסינגלים הנמכרים ביותר בגרמניה. השירים שמופיעים להלן זכו לתארים מטעם איגוד תעשיית ההקלטות הגרמני (Bundesverband Musikindustrie). נכון למאי 2019, השיר הנמכר ביותר בגרמניה הוא "Candle in the Wind 1997" של אלטון ג'ון.

כמו כן, שוק המוזיקה בגרמניה הוא השלישי בגודלו בכל העולם, והשני בגודלו באירופה.

## הענקת התארים (ציר זמן)

## הרשימה

## קישורים חיצוניים
* 

## הערות שוליים

קטגוריה:מוזיקה גרמנית
ארמון פלנלטו

**ארמון פלנאלטו** (בפורטוגזית: **Palácio do Planalto**) הוא מקום העבודה הרשמי של נשיא ברזיל. הארמון ממוקם בבירה ברזיליה ותוכנן על ידי האדריכל אוסקר נימאייר ונחנך ב-21 באפריל 1960. הארמון משמש כמקום העבודה של כל נשיאי ברזיל מאז ז'וסלינו קוביצ'ק. הארמון ממוקם בכיכר שלוש הרשויות ממזרח לקונגרס הלאומי וממול לבית המשפט העליון הפדרלי. הארמון הוא אחד משני הארמונות הרשמיים המשמשים את נשיא ברזיל, כאשר השני הוא ארמון אלבורדה שמשמש כמעון הרשמי שלו. בסביבת הארמון, לאורך הציר המונומנטלי ממוקמים משרדי ממשלה שונים.

בארמון ממוקמים משרדים של לשכת הביטחון המוסדי של נשיאות הרפובליקה.

## היסטוריה
ארמון פלנלטו היה המרכיב המשמעותי הראשון בתוכנית של האדריכל לוסיו קוסטה לבניית עיר הבירה החדשה של ברזיל, היא ברזיליה. הבניה החלה ב-10 ביולי 1958 על פי תוכנית האדריכל אוסקר נימאייר. הארמון נחנך באופן רשמי ב-21 באפריל 1960 על ידי הנשיא ז'וסלינו קוביצ'ק והיה לאחד המבנים הראשונים שנחנכו בבירה החדשה ברזיליה, יחד עם בניין הקונגרס הלאומי ובניין בית המשפט העליון הפדרלי. בטקס החניכה נכחו מספר ראשי מדינות וקהל של אלפים, כיוון שזה סימל את המעבר של הבירה מריו די זנרו למרכז המדינה.

## אדריכלות ומבנה
הארמון בנוי בסגנון המשלב מודרניזם פשוט ועושה שימוש בקווים ו"גלים" שיוצרים את העמודים החיצוניים. החזית של הארמון מורכבת משני אלמנטים ברורים: הרמפה המובילה להיכל והפרלטוריום (פלטפורמה שממנה יכולים הנשיא ואורחים ממדינות אחרות לנאום לציבור בכיכר שלוש הרשויות. הארמון משתרע על פני שטח של 36,000 מטר רבוע. למבנה הראשי יש ארבע קומות מעל הקרקע ועוד קומה אחת מתחת לקרקע. מנחת מסוקים נמצא ליד החזית הצפונית של הארמון.

## קישורים חיצוניים

* 

קטגוריה:ברזיל: מעונות רשמיים
קטגוריה:ברזיליה: מבנים
קטגוריה:נשיא ברזיל
קטגוריה:אדריכלות מודרנית בברזיל
קטגוריה:אמריקה: מעונות רשמיים
בובו-דיאולסו

**בובו-דיאולסו** (בצרפתית: **Bobo-Dioulasso**) היא עיר בבורקינה פאסו שנוסדה במאה ה-15.

## גאוגרפיה
העיר ממוקמת כ-320 ק"מ מואגאדוגו, בירת בורקינה פאסו.

## אקלים
הטמפרטורה הממוצעת היא 27 מעלות צלזיוס. החודש הכי חם הוא אפריל (31 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 1,189 מילימטרים בשנה. חודש אוגוסט הוא החודש הגשום ביותר (280 מ"מ גשם), וחודש פברואר הוא החודש היבש ביותר (1 מ"מ גשם).

## תנועה ותחבורה
העיר ממוקמת ליד הכבישים N1, N2, N8, N9 ו-N10. בנוסף, ליד העיר יש את נמל התעופה בובו-דיאולסו .

## ערים תאומות
* 
* 
* 
* 
* 

## לקריאה נוספת

* Rodrigues, João Carlos (1990). Pequena história da Africa negra. São Paulo: Globo. 


## קישורים חיצוניים

* 
* 

## הערות שוליים

קטגוריה:בורקינה פאסו: ערים
נייג'ל איימוס

**נייג'ל איימוס** (באנגלית: **Nijel Amos**; נולד ב-15 במרץ 1994) הוא אתלט בוטסואני, סגן אלוף אולימפי (לונדון 2012), פעמיים אלוף אפריקה (מרקש 2014, דורבן 2016) אלוף העולם לנוער (ברצלונה 2012) ושיאן העולם לנוער בריצת 800 מטר. איימוס מדורג במקום השלישי בכל הזמנים בריצת 800 מטר.

## ביוגרפיה
באליפות אפריקה לנוער שנערכה במאי 2011, זכה איימוס במדליית ארד בריצת 800 מטר בתוצאה של 1:47.38 דקות. חודשיים לאחר מכן, באליפות העולם לקדטים, קבע בחצי גמר ריצת 800 המטרים תוצאה של 1:48.54 דקות, סיים במקום הראשון במקצה, ועלה לגמר מהמקום השלישי. בגמר קבע שיא אישי חדש של 1:47.28 וסיים במקום החמישי. בחודש ספטמבר, במשחקי חבר העמים הבריטי לנוער, זכה במדליית ארד בריצת 800 מטר, בתוצאה של 1:51.07 דקות.

### 2012
באליפות דרום אפריקה הפתוחה שנערכה במאי, זכה איימוס במדליית זהב בריצת 800 מטר בשיא אישי חדש של 1:46.21 דקות. חודש לאחר מכן, בתחרות שנערכה בגרמניה, ניצח בריצת 800 מטר בשיא אישי חדש של 1:43.11 דקות. בחודש יולי, באליפות העולם לנוער שנערכה בברצלונה, זכה איימוס במדליית זהב בריצת 800 מטר, בתוצאה של 1:43.79 דקות, המהווה שיא אליפות חדש.

#### מדליה אולימפית
חודש לאחר מכן, באולימפיאדת לונדון, זכה איימוס במדליית הכסף בריצת 800 מטר בשיא עולם חדש לנוער של 1:41.73 דקות, לפני מוחמד אמאן האתיופי (1:43.20 דקות) ואחרי דייוויד רודישה הקנייתי, שקבע שיא עולם חדש של 1:40.91 דקות.

### 2022
ביולי 2022, ניג'ל עמוס הושעה זמנית בשל סימום, ימים ספורים לפני פתיחת אליפות העולם ביוג'ין, ארצות הברית. נייג'ל עמוס נבדק חיובי עבור אפנן מטבולי.https://runningmagazine.ca/the-scene/olympic-medallist-nijel-amos-suspended-for-doping/.

## קישורים חיצוניים

* נייג'ל איימוס, באתר התאחדות האתלטיקה הבינלאומית

## הערות שוליים

קטגוריה:אתלטים בוטסואנים
קטגוריה:אצנים
קטגוריה:אתלטים באולימפיאדת לונדון (2012)
קטגוריה:ילידי 1994
קטגוריה:רצים באולימפיאדת טוקיו (2020)
ארמון אלבורדה

**ארמון אלבורדה** (בפורטוגזית: **Palácio da Alvorada**; פירושו ארמון השחר) הוא מעון המגורים הרשמי של נשיא ברזיל. הוא ממוקם בבירה ברזיליה על חצי אי למרגלות אגם פרנואה. המבנה עוצב על ידי אוסקר נימאייר ונבנה בשנים 1957–1958 בסגנון מודרניסטי. המעון מהווה את מקום המגורים הרשמי של כל נשיאי ברזיל מאז ז'וסלינו קוביצ'ק.

## היסטוריה
ארמון אלבורדה היה המבנה הראשון שנבנה בבירה החדשה ברזיליה. עבודות הבניה החלו ב-3 באפריל 1957 והמבנה הושלם ב-30 ביוני 1958. הקווים המנחים בתוכנית של נימאייר הדגישו פשטות ומודרניזם.
ב-2004 הגברת הראשונה של ברזיל מאריסה לטיצ'יה הורתה על שיפוץ מקיף של הארמון. הפרויקט ארך כשנתיים ועלה כ-18.4 מיליון דולר. החדרים והקישוטים שוחזרו. מערכות החשמל והאוורור הוחלפו ונעשו עבודות ריצוף ותקרה.

## קישורים חיצוניים

* 

קטגוריה:ברזיל: מעונות רשמיים
קטגוריה:ברזיליה: מבנים
קטגוריה:נשיא ברזיל
קטגוריה:אדריכלות מודרנית בברזיל
תחנת הרכבת התחתית בנק

ממוזער| רכבת בקו סנטרל ברציף לכיוון מערב|טקסט=
ממוזער| הרציף המעוקל של קו סנטרל. נראה הרווח בין הרכבת לבין קצה הרציף (מסומן על ידי קו לבן מוצק).|טקסט=|200x200 פיקסלים
ממוזער| פסל ג'יימס הנרי גרייטד, שהוקם ליד תחנת הבנק בשנת 1994|טקסט=|291x291 פיקסלים
**תחנת בנק** (באנגלית: **Bank Station**) היא תחנת רכבת תחתית ותחנה של הרכבת הקלה דוקלנדס הנמצאת בסיטי של לונדון שבאנגליה. תחנת בנק, הנקראת על שם הבנק המרכזי של אנגליה, נפתחה בשנת 1900 בצומת בנק, והיא משרתת את קו סנטרל, קו נורת'רן וקו ווטרלו וסיטי. בנוסף נמצאת במתחם גם תחנה של הרכבת הקלה דוקלנדס (DLR). התחנה נמצאת באזור 1 של הרכבת התחתית של לונדון והיא אחת מהתחנות העמוסות ביותר.

## היסטוריה
מתחם תחנת בנק הוקם על ידי בניית קישורים בין מספר תחנות סמוכות שהוקמו על ידי חברות שונות.

### התחנה הראשונה, קו סירקל, 1884

התחנה הראשונה נפתחה על ידי חברת רכבת המטרופוליטן (MR) וחברת הרכבת המחוזית (DR) שהקימו בשנת 1876 את רוב המעגל הפנימי (כיום קו סירקל), באותה תקופה שתי החברות היו במחלוקת על השלמת התוואי, בחברת MR חששו כי השלמת הקו תשפיע לרעה על הכנסותיהם בגלל התחרות על התחבורה בעיר שבה הובילה חברת DR, לבסוף החברות החליטו להתאחד וביחד הם השלימו את הקו שכלל קטע חדש עם תחנה במגדל לונדון ובצומת בנק.

### התחנה השנייה, קו ווטרלו וסיטי, 1898

קו ווטרלו וסיטי הוקם על ידי חברת הרכבת של דרום מערב לונדון (L & SWR) כדי לקשר את תחנת ווטרלו שלה לסיטי של לונדון. התחנה שלה הייתה בנויה מתחת לרחוב המלכה ויקטוריה, והיא נפתחה ב 8 באוגוסט בשנת 1898. שנתיים לאחר מכן ב 28 באוקטובר 1940 אוחדה התחנה עם התחנה של קו סירקל ושמה שונה ל 'תחנת בנק'.

### התחנה השלישית, קו סנטרל, 1900

פתיחת התחנה של חברת הרכבת המרכזית של לונדון (CLR, כיום קו סנטרל) בצומת בנק, ארעה ב־30 ביולי 1900. בשלב זה היו בצומת בנק 2 תחנות: תחנת בנק שבה עברו קווים סנטרל, נורת'רן, וקו ווטרלו וסיטי, והתחנה השנייה בצומת הייתה תחנת מונומנט ששירתה את קווים סירקל ודיסטריקט. שתי התחנות נמצאות מתחת לאדמה, בשל הקרבה בין התחנות והשיתוף החלקי ביניהם חוברו אולמות הכרטיסים תוך זמן קצר אך הקשר בין רציפי התחנות נעשה רק בשנות העשרים כאשר הותקנו המדרגות הנעות.

### חיבור התחנות, 1933

בתאריך 18 בספטמבר 1933 נפתח חיבור מדרגות נעות בין הקצה הדרומי של תחנת מונומנט לקצה הצפוני של בנק.

### הרכבת הקלה דוקלנדס, 1991

כאשר הוקמה רשת הרכבת הקלה דוקלנדס הורחבה התחנה ונבנו בה רציפים נוספים ללא פתח כניסה נפרד. בנוסף נבנה מחוץ לתחנה על פי בקשת ראש העיר של לונדון, פסל של ג'יימס הנרי ברסטד, הפסל ממוקם על בסיס שמסתיר את פתח האוורור של התחנה.

## קישורים חיצוניים

* 

## הערות שוליים

בנק
קטגוריה:הסיטי של לונדון: מבנים
יאבוקה

**יָאבּוּקָה** (בסרבית קירילית: **Јабука**, בסרבית בכתב לטיני: **Jabuka**) הוא כפר בסרביה השוכן לגדות הנהר טאמיש, במחוז באנאט הדרומי אשר בפרובינציית וויבודינה. בתקופת מלחמת העולם השנייה שכן במקום גיא הריגה בו נרצחו ונקברו אלפי יהודים ממחנה הריכוז טופובסקה שופה, ומיהודי הבאנאט הסרבי ובכלל זה מהעיר פנצ'בו הסמוכה לכפר.

## היסטוריה
העדות הראשונה בכתובים ליישוב במקום היא מ-1385 עת נשלט האזור על ידי ממלכת הונגריה. הכפר הוקם לגדות הנהר טאמיש על ידי דייגים. במאה ה-17 הגיעו לאזור מתיישבים סרבים אשר שינו בהדרגה את המאזן הדמוגרפי. בהמשך, נשלט האזור על ידי האימפריה האוסטרו-הונגרית ולאחר מלחמת העולם הראשונה על ידי ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה. במהלך מלחמת העולם השנייה, ב-6 באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. יוגוסלביה חולקה בין מדינות הציר ואזור יאבוקה נותר בשליטה גרמנית. לאחר המלחמה נכלל האזור בשטח הרפובליקה הפדרלית הסוציאליסטית של יוגוסלביה ולאחר פירוק יוגוסלביה, בשטחי סרביה.

## גיא ההריגה סטראטישטה
באוגוסט 1941 הוקם מחנה הריכוז טופובסקה שופה ובו נכלאו הגברים מקרב יהדות בלגרד. בין ה-9 ל-11 באוקטובר הוצאו להורג 2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, חלקם בשטחי יאיינצי, באתר סטראטישטה הסמוך ליאבוקה ובקומודראז', זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים. עוד נרצחו במקום על ידי פולקסדויטשה, יהודים מהבאנאט הסרבי ובלל זה הרוב המוחלט של יהודי פנצ'בו. קיימות גם עדויות על קבורת נשים וילדים מסיימישטה במקום, אך מרבית החוקרים סוברים שהרוב המוחלט של נרצחי סיימישטה נקברו ביאיינצי. בין אפריל ליוני 1944 הוצאו גוויות הנרצחים והנקברים ביאבוקה ונשרפו על ידי הגרמנים. האפר הושלך לנהר הסמוך, וזאת במטרה לטשטש ראיות. ב-1980 הוקם במקום אתר הנצחה לנספים.

## קישורים חיצוניים

## הערות שוליים

קטגוריה:שואת יהודי יוגוסלביה
קטגוריה:בלגרד
קטגוריה:פשעי מלחמה של גרמניה במלחמת העולם השנייה
קטגוריה:סרביה: כפרים
קטגוריה:יהדות בלגרד
קטגוריה:יישובים שהוקמו במאה ה-14
1900 במוזיקה

## אירועים
* 22 בפברואר – הכנר ז'אק טיבו יחד עם המלחין ג'ורג'ה אנסקו ליד הפסנתר מנגן בהופעת בכורה בפריז של הסונטה לכינור מס' 2, בסדרת קונצרטים של תזמורת קולון.
* אפריל – מרי גארדן מופיעה בהופעה פומבית ראשונה בתפקיד הראשי באופרה "לואיז" מאת גוסטב שרפנטייה
* 2 ביולי – בכורה לפואמה "פינלנדיה" מאת ז'אן סיבליוס עם הפילהרמונית של הלסינקי בניצוחו של רוברט קז'אנוס
* 3 באוקטובר – בכורה לביצוע היצירה "חלום גרונטיוס" מאת אדוארד אלגר בברמינגהאם
* נוסדה תזמורת פילדלפיה

## מוזיקה פופולרית
ממוזער
* "מעוף הדבורה" מאת ניקולאי רימסקי-קורסקוב
* "כניסת הגלדיאטורים" מאת יוליוס פוצ'יק
* "Hail To The Spirit Of Liberty" מילים ולחן ג'ון פיליפ סוזה
* "Hunky Dory" מילים אייב הולצמן
* "I Won't Be an Actor No More" מילים ולחן ג'ורג' מ. קוהאן
* "I'll Overcome Some Day" מילים ולחן צ'ארלס אלברט טינדלי

## מוזיקה קלאסית
* אדוארד אלגר – "חלום גרונטיוס"
* ג'ורג'ה אנסקו
** Impromptu לפסנתר
** Die nächtliche Herschau לבריטון מקהלה ותזמורת
** Octet for Strings in C major, Op. 7
** Plugar למקהלה מעורבת
* ריינהולד גליאר – סימפוניה מס' 1 במי במול מז'ור אופוס 8
* ריכרד שטראוס – חמישים שירים לקול ופסנתר, אופוס 48
* יוזף סוק – קטעים לכינור ופסנתר

## אופרה
שמאל|ממוזער|טוסקה
* גוסטב שרפנטייה – "לואיז", בכורה בפריז, 2 בפברואר
* צזאר קואי – "Feast in Time of Plague*"*
* גבריאל פורה – "Prométhée*"*
* מיכאיל איפוליטוב-איבנוב – "אסיה"
* רוג'רו ליאונקוואלו – "זאזא"
* ג'אקומו פוצ'יני – "טוסקה", בכורה ברומא, 14 בינואר
* ניקולאי רימסקי-קורסקוב – "אגדת צאר סאלטן"
* אלכסנדר זמלינסקי – "*Es war einmal"*

## נולדו
* 13 בינואר – יאסוג'י קיוסה, מלחין יפני (נפטר ב-1981)
* 2 במרץ – קורט וייל, מלחין גרמני (נפטר ב-1950)
* 23 באוגוסט – ארנסט קרנק, מלחין (נפטר ב-1991)
* 3 בספטמבר – אדוארד ון ביינום, מנצח הולנדי (נפטר ב-1959)
* 14 בנובמבר – אהרן קופלנד, מלחין (נפטר ב-1990)
* 14 בדצמבר – חואן ד'אריינסו, מוזיקאי ארגנטינאי (נפטר ב-1976)
* 22 בדצמבר – אלן בוש, פסנתרן מלחין ומנצח בריטי (נפטר ב-1995)

## נפטרו
* 28 במאי – ג'ורג' גרוב, העורך המייסד של מילון גרוב למוזיקה ומוזיקאים
* 22 בנובמבר – סר ארתור סאליבן, מלחין
* 8 בדצמבר – הנרי ראסל, פסנתר זמר בריטון ומלחין

## קישורים חיצוניים

## הערות שוליים

קטגוריה:שנות ה-1900 במוזיקה
מוזיקה
באפיה

**באפיה** (בצרפתית: **Bafia**) היא עיר שנמצאת באזור המרכז שבקמרון.

## גאוגרפיה
באפיה ממוקמת כ-92 ק"מ מיאונדה, בירת המדינה ובירת האזור. בנוסף, באפיה ממוקמת על גדות הנהר מבם .

## אקלים
הטמפרטורה הממוצעת היא 21 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא יולי (20 מעלות צלזיוס). כמות המשקעים הממוצעת היא 1,507 מילימטרים בשנה. חודש אוקטובר הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (3 מ"מ גשם).

## תנועה ותחבורה
באפיה ממוקמת ליד הכביש הלאומי N4 והכביש האזורי P10.

## ערים תאומות
* 

## לקריאה נוספת

* Benjamin Bidjoh et Lisette Tchomgui, « Marché de Bafia », in *Rapport monographique de douze marchés prioritaires du PNDRT Antenne régionale d'Ebolowa*, octobre 2006, p. 9-12
* *Dictionnaire des villages du Mbam*, ORSTOM, Yaoundé, mai 1966, 62 p., lire en ligne


## קישורים חיצוניים

* 

## הערות שוליים

קטגוריה:קמרון: ערים
...Qué Hago Aquí?

****** (באנגלית: ****; בעברית: **מה אני עושה פה?**) הוא אלבום הבכורה של הזמרת-יוצרת המקסיקנית גלוריה טרווי. האלבום יצא לאור באוגוסט 1989 על ידי חברת התקליטים סוני מיוזיק לטין. הוא הופק על ידי סרחיו אנדרדה, שעבד עם טרווי על שירים שונים במהלך הקריירה שלה.

באלבום נכללת הגרסה המחודשת שהקליטה טרווי לשיר "" של הרולינג סטונז.

## רקע והפקה
האלבום הופק על ידי סרחיו אנדרדה שהמשיך לעבוד עם טרווי על מחצית משאר האלבומים שהוציאה. כמו כן, יצא האלבום בפורמט של תקליט ויניל ברחבי העולם במטרה לעזור בקידום המסחרי שלו. בסך הכול, נמכר בכל רחבי העולם בלמעלה מ-2,000,000 עותקים, מה שהופך אותו לאחד מאלבומי הבכורה הלטיניים הנמכרים בהיסטוריה.

בין היתר, יצא השיר "" כסינגל הראשון מתוך האלבום, וכשיר הנושא מתוכו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1989
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי סרחיו אנדרדה
קטגוריה:אלבומי חברת סוני מיוזיק לטין
Louder!

****** (בעברית: **חזק יותר!**) הוא אלבום הבכורה של הזמרת-יוצרת המקסיקנית סופיה רייס. האלבום יצא לאור ב-3 בפברואר 2017, על ידי חברת התקליטים האחים וורנר. מתוך האלבום יצאו ארבעת הסינגלים; "Muévelo", "", "" ו-"Llegaste Tú".

האלבום הגיע למקום השמיני במצעד אלבומי הפופ הלטיניים.

## רקע והפקה
האלבום הופק על ידי רומן בלזה, ת'רון פימסטר, טובי גד, ג'ורג' נורייגה ורון וסטברג. האלבום מכיל בתוכו שירים בסגנון הפופ והפופ הלטיני. איגוד תעשיית ההקלטות האמריקאי (RIAA) העניק לאלבום את תואר הזהב הלטיני על סך מכירות של למעלה מ-30,000 עותקים בארצות הברית בלבד.

כדי לקדם את האלבום, יצאה רייס לסיבוב ההופעות הראשון שלה "Louder Tour" שהחל ב-20 באפריל 2017.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2017
קטגוריה:אלבומי סופיה רייס
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת וורנר מיוזיק לטינה
סופיה רייס

**אורסולה סופיה רייס פיניירו** (באנגלית: **Sofía Reyes**; נולדה ב-25 בספטמבר 1995) הידועה בשם **סופיה רייס**, היא זמרת-יוצרת מקסיקנית, אשר פועלת בעיקר במקסיקו. סופיה רייס נולדה במונטריי, בנואבו לאון שבמקסיקו.

בשנת 2017, הוציאה את אלבום הבכורה שלה **', מתוכו יצאו הסינגלים "[[Muévelo]]", "", "" ו-"Llegaste Tú".

בשנת 2022, הוציאה את אלבום האולפן השני שלה, ''[[Mal de Amores]]''.

== קריירה ==
את סינגל הבכורה שלה "Muévelo", הוציאה רייס ב-22 באוגוסט 2014. השיר זכה להצלחה נאה ואף הצליח להיכנס אל מצעד השירים הלטיניים של [[בילבורד]]. ב[[ספרד]], הוא זכה למעמד הפלטינה על סך מכירות של כ-40,000 עותקים. לאחר מכן, הוציאה את "".

בינואר 2016, יצא השיר "[[Solo Yo]]" שהצליח לכבוש את פסגת מצעד שירי הפופ הלטיניים. כמה חודשים לאחר מכן, הוציאה את "Llegaste Tú" שזכה להצלחה נאה. בתחילת שנת [[2017]], הוציאה את אלבום הבכורה שלה, , בו נכללו ארבעת הסינגלים. האלבום זכה להצלחה נאה כאשר הגיע אל המקום ה-8 ב[[מצעד אלבומי הפופ הלטיניים]]. [[איגוד תעשיית ההקלטות האמריקאי]] העניק לו את תואר הזהב הלטיני על סך מכירות של כ-30,000 עותקים ב[[ארצות הברית]].

בשנת 2018, הוציאה את השיר "1, 2, 3", שבו השתתפו [[ג'ייסון דירולו]] ודי לה גטו. השיר זכה להצלחה רבה ואף קיבל את תואר הפלטינה הלטינית הכפולה בארצות הברית. בין היתר, הצליח להיכנס אל מצעדי סוף השנה ב[[ארגנטינה]] וב[[רומניה]]. בהמשך, הוציאה את השיר "Vamos por La Estrella". בשנת [[2019]] הוציאה את השיר "" ביחד עם [[ריטה אורה]] ו[[אניטה]]. השיר זכה להצלחה רבה, והקליפ שלו צבר 72 מיליון צפיות. בשנת 2020, הוציאה את הלהיט "[[Échalo Pa' Ca]]".

בשנת 2021 השתתפה רייס ב[[להיט]] האירופאי "[[Dancing on Dangerous]]", שצבר למעלה מ-25 מיליון השמעות ב[[ספוטיפיי]].

== דיסקוגרפיה ==
=== אלבומי אולפן ===
* 2017: **'
* 2022: *[[Mal de Amores]]*

## קישורים חיצוניים

* 

## הערות שוליים

קטגוריה:זמרות-יוצרות מקסיקניות
קטגוריה:זמרות פופ מקסיקניות
קטגוריה:מקסיקניות שנולדו ב-1995
קטגוריה:מקסיקנים שנולדו ב-1995
The Times They Are a-Changin' (שיר)

"****" (בעברית: "**הזמנים, הם משתנים**") הוא שיר מחאה שנכתב על ידי בוב דילן, ויצא גם כסינגל באלבום בעל אותו השם שיצא ב-1964. דילן כתב את השיר כניסיון מכוון ליצור המנון שינוי לאותה תקופה, שהושפע מבלדות איריות וסקוטיות. השיר יצא לאור כסינגל בבריטניה בשנת 1965, והגיע למקום ה-9 במצעד הסינגלים הבריטי. השיר לא יצא כסינגל בארצות הברית. בשנת 2019 הוא הוסמך ככסף על ידי BPI.

השיר הגיע למקום התשיעי במצעד הסינגלים הבריטי. כמו כן, בשנת 2004 נכלל השיר במקום ה-59 ברשימת 500 השירים הגדולים בכל הזמנים של המגזין רולינג סטון.

על פי האתר הרשמי של בוב דילן, השיר בוצע על ידו 633 פעמים בין השנים 1963 ל-2009, והוא היה השיר ה-23 במספר הביצועים הגבוה ביותר שלו נכון ליוני 2023.

לאורך השנים ביצעו אמנים בינלאומיים בולטים רבים גרסאות כיסוי לשיר, בהם נינה סימון, הבירדס, The Seekers, פיטר, פול ומרי, סיימון וגרפונקל, הביץ' בויז, ג'ואן באאז, ההוליס, אדי ודר, בריאן פרי, פיל קולינס, בילי ג'ואל, ברוס ספרינגסטין, ברל אייבס, טרייסי צ'פמן. 

אמנית ישראלית בולטת שביצעה גרסת כיסוי לשיר הייתה נטע ברזילי.

## השראה והלחנה
נראה כי דילן כתב את השיר בספטמבר ובאוקטובר 1963. הוא הקליט אותו כדמו להוצאת M. Witmark & Sons באותה תקופה, גרסה שיצאה מאוחר יותר ב-The Bootleg Series Volumes 1–3 (Rare & Unreleased) 1961–1991. השיר הוקלט באולפני קולומביה בניו יורק ב-23 וב-24 באוקטובר; האחרון הניב את הגרסה שהפכה לשיר הכותרת של אלבומו השלישי של דילן.

דילן נזכר שכתיבת השיר הייתה ניסיון מכוון ליצור המנון של שינוי לרגע. ב-1985 הוא אמר לקמרון קרואו: "זה בהחלט היה שיר עם מטרה. הוא הושפע כמובן מהבלדות האיריות והסקוטיות: 'Come All Ye Bold Highway Men', 'Come All Ye Tender Hearted Maidens'. רציתי לכתוב שיר גדול, עם בתים קצרים ותמציתיים שנערמו אחד על השני בצורה מהפנטת. התנועה לזכויות האזרח ותנועת המוזיקה העממית היו די קרובות במשך זמן מה והיו בעלות ברית יחד באותה תקופה".

קלינטון היילין, ביוגרף של דילן, מתאר כיצד המוזיקאי טוני גלובר עצר ליד דירתו של דילן בספטמבר 1963, לקח דף מהשיר שדילן עבד עליו והקריא מתוכו: "בואו סנאטורים, חברי קונגרס, אנא הקשיבו לקריאה". גלובר פנה לדילן ואמר: "מה זה החרא הזה, בנאדם?" דילן משך בכתפיו וענה, "טוב, אתה יודע, נראה שזה מה שהעם רוצה לשמוע".

המבקר מייקל גריי כינה אותו "שיר המחאה הארכיטיפי". גריי אמר: "המטרה של דילן הייתה לרכוב על הסנטימנט הלא מושמע של ציבור המונים – לתת לסנטימנט הזה המנון ולתת לקול שלו פורקן. הוא הצליח, אבל השפה של השיר בכל זאת לא מדויקת ומאוד מכוונת". גריי טען שהשיר התיישן בגלל השינויים שחזה ולכן היה מיושן מבחינה פוליטית כמעט מיד עם כתיבתו.

## אלבומים בהם נכלל השיר
* 1964 – 
* 1967 – Bob Dylan's Greatest Hits
* 1978 – Masterpieces
* 1979 – At Budokan
* 1985 – Biograph
* 1991 – The Bootleg Series Volumes 1-3 (Rare & Unreleased) 1961-1991
* 1993 – The 30th Anniversary Concert Celebration
* 1995 – MTV Unplugged
* 2000 – The Essential Bob Dylan
* 2005 – Live at Carnegie Hall 1963
* 2007 – Dylan

## קישורים חיצוניים

## הערות שוליים

קטגוריה:שירי 1964
קטגוריה:סינגלים מ-1964
קטגוריה:שירים באנגלית
קטגוריה:שירי מחאה
קטגוריה:שירים פוליטיים
קטגוריה:סינגלים בהוצאת קולומביה רקורדס
קטגוריה:שירי 1963
קטגוריה:שירי בוב דילן
שצף גלים

ממוזער|שמאל|330px|שצף גלים.
ממוזער|שמאל|300px|מפגש בין שצף חוזר (backswash) לשצף פוגע בחוף בעל תלילות מתונה.
במכניקת הזורמים, **שצף גלים** (באנגלית: **Swash**) הוא שכבה טורבולנטית של מים ששוטפת את החוף אחרי שגל מים מגיע נשבר. פעולת שצף הגלים מניעה משקעים חופיים במעלה ובמורד החוף, ולכן היא חשובה בתחלופת משקעי החוף. סקלת הזמן של שצף יחיד נעה בטווח שבין מספר שניות לדקות אחדות, כאשר סוג החוף מכתיב את משך הזמן. שצפים ארוכים יותר בדרך כלל מופיעים על חופים שטוחים יותר. תנועת השצף משחקת תפקיד מרכזי בהיווצרותם של המאפיינים המורפולוגיים של החוף והשינויים החלים בהם באזור השצף (Swash zone), אשר מהווה המשך ישיר לאזור הגלישה (Surf zone).

ההתנהגות ההידרודינמית של המים באזור השצף שונה במהותה מהתנהגות הגלים שנעים באוקיינוס הפתוח. בעוד גלי מים בעומק הים הם בעיקרם גלי תנודה (פרודות המים נעות בתנועה מסלולית; האנרגיה מועברת ולא המים), לאחר שגלים אלו נשברים (עם הגיעם לחוף) הם יוצרים סוג חדש של גלים המכונים "גלי העתקה" (waves of translation): אלו הן פסגות גליות קטנות המתקדמות על פני זרם מים ששוטף את החוף. עיקרה של תנועת השצף הוא תנועה קווית ומעט מתוכה הוא תנועה גלית (המגולמת בגלים הקטנים). ישנה זיקה אינטימית בין התנהגות המים באזור השצף לזו שבזנק הידראולי נע, במובן שאלו נחשולים קטנים שמציפים את החוף.

בחופים מסוימים שצף הגלים כלל אינו מובחן, בעוד בחופים אחרים אזור השצף מהווה חלק ניכר ממורד החוף. סוג השצף השלט תלוי בתנאי הים (גובה וזמן המחזור של הגלים) ומורפולוגיית החוף באופן שבא לידי ביטוי בפרמטר חסר המדדים הבא:

: \epsilon b = \frac{4 \pi ^2Hb}{2gT^2\tan^2 \beta},,

כאשר *Hb* הוא גובה המשברים, *g* היא תאוצת הכבידה, *T* הוא זמן המחזור של הגל הפוגע ו-tan β הוא שיפוע החוף. ערכים εb* > 20* מעידים על תנאים דיסיפיטיביים (שחיקה של אנרגיית הגל) והשצף בתנאים אלו ייראה כמו גלים עומדים ארוכים. מקרה הקיצון השני, שמתאימים לו ערכים εb* < 2.5*, מעיד על מצבים רפלקטיביים (החזרתיים) בהם חלק ניכר מהאנרגיה של הגלים מוחזר מן החוף וחלק קטן יותר נשחק, כך שרק מעט מתנועת השצף יהיה מובחן.

קטגוריה:אוקיינוגרפיה
Tu Ángel de la Guarda

***Tu Ángel de la Guarda*** (באנגלית: **Your Guardian Angel**, ובעברית: **המלאך השומר שלך**) הוא אלבום האולפן השני של הזמרת-יוצרת המקסיקנית גלוריה טרווי. האלבום יצא לאור ב-29 במאי 1991, על ידי חברת התקליטים אריולה רקורדס. בדומה לאלבום הקודם של טרווי, הוא הופק על ידי סרחיו אנדרדה.

מתוך האלבום יצאו ארבעת הסינגלים; "Pelo Suelto", "Tu Ángel de la Guarda", "Agárrate" ו-"Hoy me Iré de Casa".

## רקע והפקה
האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ** בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו. בסך הכול, נמכר במקסיקו בלמעלה מ-2,800,000, מה שהופך אותו לאחד מעשרת האלבומים הנמכרים ביותר במדינה.

השיר "", יצא כסינגל השני מתוך האלבום וכשיר הנושא ממנו.

## רשימת רצועות

## מיקומי שיא

## קישורים חיצוניים

* האלבום Tu Ángel de la Guarda באתר Discogs

## הערות שוליים

קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי סרחיו אנדרדה
קטגוריה:אלבומי חברת אריולה רקורדס
קומודראז'

**קוּמוֹדְרָאז**' (בסרבית קירילית: **Кумодраж**, בסרבית בכתב לטיני: **Kumodraž**) היא שכונת מגורים ברובע "ווֹזְ'דוֹבָאץ" של בלגרד בירת סרביה. בתקופת מלחמת העולם השנייה שכן במקום הכפר קומודראז' שגבל ביאיינצי. בסמוך לקומודראז' ממוקם היה גיא הריגה בו נרצחו ונקברו מאות יהודים ממחנות הריכוז: טופובסקה שופה וכן מקרב עצורי קלאדובו שאבאץ.

## היסטוריה
במקום שכן כפר חקלאי המאוזכר לראשונה בכתובים בתעודות עות'מאניות מ-1528. שמו המקורי של הכפר היה קוּמָאנוֹבוֹ. לאחר מלחמת העולם השנייה חל גידול מואץ בשטחה של בלגרד ובראשית המאה ה-21 נכללת קומודראז' בשטחה המוניציפלי, וממוקמת בפרווריה. קומודראז' נחלקת לאזור הישן המאופיין בבנייה צמודת קרקע והאזור החדש בו הוקמו בנייני מגורים רבי קומות.

### אירועי מלחמת העולם השנייה
באוגוסט 1941 הוקם מחנה הריכוז טופובסקה שופה ובו נכלאו הגברים מקרב יהדות בלגרד. בין ה-9 ל-11 באוקטובר 1941 הוצאו להורג 2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, בשטחי יאיינצי, יאבוקה וקומודראז', זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים.

## הערות שוליים

קטגוריה:שואת יהודי יוגוסלביה
קטגוריה:בלגרד: גאוגרפיה
קטגוריה:פשעי מלחמה של גרמניה במלחמת העולם השנייה
קטגוריה:יהדות בלגרד
Me Siento Tan Sola

***Me Siento Tan Sola*** (באנגלית: **I Feel So Lonely**; בעברית: **אני מרגישה כה בודדה**) הוא אלבום האולפן השלישי של הזמרת-יוצרת המקסיקנית גלוריה טרווי. האלבום יצא לאור ב-21 באוגוסט 1992, על ידי חברת התקליטים BMG אריולה. בדומה לשני האלבומים הקודמים של טרווי, גם זה הופק על ידי סרחיו אנדרדה.

מתוך האלבום יצאו חמשת הסינגלים; "Zapatos Viejos", "Con los Ojos Cerrados", "Me Siento Tan Sola", "Los Borregos", ו-"La Acera de Enfrente".

## רקע והפקה
האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ** בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו. בסך הכול, נמכר ברחבי העולם בלמעלה מ-5,500,000 מיליון עותקים מה שהופך אותו לאחד מהאלבומים הנמכרים בהיסטוריה.

השיר "", יצא כסינגל השלישי מתוך האלבום וכשיר הנושא ממנו.

## רשימת רצועות

## מיקומי שיא

## קישורים חיצוניים

* האלבום Me Siento Tan Sola באתר Discogs

## הערות שוליים

קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי סרחיו אנדרדה
קטגוריה:אלבומי חברת BMG אריולה
La Vie en rose

"**La Vie en rose**" (בעברית: "**החיים בוורוד**") הוא מהשירים הנודעים ביותר של הזמרת הצרפתייה הפופולרית אדית פיאף. השיר נכתב בשנת 1945, על ידי פיאף עצמה (מילים) ולואי גוליילמי  (לחן), הפך פופולרי במהלך שנת 1946, ויצא כסינגל במהלך שנת 1947. השיר הפך פופולרי במיוחד בארצות הברית בשנת 1950, כאשר באותה העת נכנסו לא פחות משבע גרסאות כיסוי שונות שלו למצעד הבילבורד האמריקאי. גרסאות הכיסוי שנכנסו למצעד הבילבורד בוצעו על ידי , פול וסטון, בינג קרוסבי, ראלף פלאנגן, ויקטור יאנג ולואי ארמסטרונג.

גרסת הכיסוי בביצוע הזמרת הג'מייקנית גרייס ג'ונס, אשר יצאה במהלך 1977 זכתה גם להצלחה רבה. השיר זכה לגרסאות כיסוי רבות על ידי אמנים בולטים רבים לאורך השנים.

## הגרסה העברית
במהלך שנות החמישים הקליט הזמר שמשון בר-נוי גרסה עברית לשיר תחת השם "הנסיכה". בשנת 1990 ביצעה קורין אלאל גרסת כיסוי לשיר לפי תרגום של אהוד מנור, השיר נכלל באלבומה "שפת אימי".

## קישורים חיצוניים

* גרסת כיסוי: גידי גוב וקורין אלאל - החיים בוורוד - מתוך לילה גוב

## הערות שוליים

קטגוריה:שירי 1947
קטגוריה:שירי 2018
קטגוריה:סינגלים מ-1990
קטגוריה:שירי אדית פיאף
קטגוריה:שירי ליידי גאגא
קטגוריה:שירי מדונה
קטגוריה:שירי קורין אלאל
קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:סינגלים בהוצאת איילנד רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS ישראל
קטגוריה:שירי לואי ארמסטרונג
מנהרת כביש השטח האווירי (הית'רו)

350px|ממוזער|שמאל|תרשים נמל התעופה. המנהרה ממוקמת ברביע השמאלי התחתון שלו
**מנהרת כביש השטח האווירי** (באנגלית: **Heathrow Airside Road Tunnel**, בראשי תיבות **ART**) היא מנהרה הממוקמת בחלקו הדרום מערבי של **[[נמל התעופה לונדון הית'רו]]**. היא מקשרת מתחת לשטח הנמל בין טרמינלים 2 ו-3 שבמרכזו לבין טרמינל 5, הממוקם בקצהו המערבי. הנסיעה במנהרה מוגבלת לרכבי שירות מאושרים של נמל התעופה בלבד.

## הקמת המנהרה
המנהרה נחפרה במסגרת פרויקט הקמת טרמינל 5, לאחר שהתברר הצורך בדרך שירות שתחבר בין דרכי השירות במרכז הנמל לבין דרכי השירות באזור הטרמינל החדש. הבחירה לבנות מנהרה נועדה לאפשר נסיעה של רכבי שירות בין שני האתרים ללא עיכובים וללא הפרעה לתנועת המטוסים במסלולי ההסעה המשתרעים ביניהם.

בניית המנהרה החלה בשנת 1999 והיא נפתחה לשימוש בחודש מרץ 2005. הבנייה הייתה מאתגרת במיוחד בשל מספר סיבות:
* המנהרה משתרעת בעומק מועט מתחת לפני השטח של הנמל
* תוואי המנהרה חולף שלושה מטר בלבד מעל מנהרת רכבת ההית'רו אקספרס המובילה אל טרמינל 4 בנמל
* הצורך לבנות את המנהרה מבלי לגרום כל הפרעה לפעילות השוטפת בנמל, שהוא מן העמוסים בעולם.

שני קטעים באורך של 60 מטר כל אחד בשני קצות המנהרה נבנו בשיטת "חפור וכסה". יתרת המנהרה (1,300 מטר) נחפרה באמצעות מכונות קידוח תת-קרקעיות. במנהרות נבנתה מעטפת בטון מחוזקת בשל הקרבה לפני השטח ולרחבות החניה ומסלולי ההסעה שעליו ולמנהרת הרכבת שתחתיו.

המנהרה נבנתה על ידי מספר קבלנים אזרחיים בפיקוחה של מפעילת הנמל, חברת Heathrow Airport Holdings.

## המנהרה
המנהרה, באורך של 1,420 מטר, משתרעת ממזרח למערב מעט מצפון למסלול הדרומי של הנמל. היא כוללת זוג מנהרות חד סטריות המופרדות על ידי קיר תמך. קוטר כל אחת מן המנהרות במרבית אורכן הוא 8.1 מטרים. כל אחת כוללת נתיב נסיעה יחיד ברוחב של שישה מטר. הוא רחב דיו כדי לאפשר לאוטובוסי שירות לנסוע במנהרות וכן כדי לאפשר לאוטובוס לעקוף אוטובוס אחר שיעמוד באחד מצדי הנתיב. פתחי מעבר לשעת חירום נקבעו בכותל שבין המנהרות במרחק של 100 עד 130 מטר זה מזה.

הפורטל (פתח הכניסה) המזרחי של המנהרה ממוקם בתווך שבין טרמינלים 2 ו-3. הפורטל המערבי ממוקם מדרום מערב לטרמינל 5. כל אחד מהפורטלים כולל רמפת ירידה לתוך המנהרה.

### מיקום הפורטלים
* פורטל מזרחי: 
* פורטל מערבי: .

## קישורים חיצוניים

* מסמך מכנס מדעי אודות המנהרה ובנייתה, 2003 (מפת נתיב המנהרה מופיעה בעמוד השני)
* דף מידע על פרויקט המנהרה מאתר חברת Mot MacDonald, באתר Internet Archive

הית'רו
הית'רו
קטגוריה:נמל התעופה לונדון הית'רו
Who's in a Family?

**** (בעברית: **מי נמצא במשפחה?**) הוא ספר ילדים של רוברט סקאץ' (Robert Skutch), שאיירה לאורה ניינחאס (Laura Nienhaus) ויצא לאור ב-1997. הספר מציג מגוון של משפחות לא מסורתיות, כולל בין-גזעיות, חד-הוריות ומשפחות להט"ביות. הספר מדגיש במכוון שאף על פי שכל המשפחות שונות זו מזו, ישנה תמיד נורמה בהסדרים משפחתיים שונים ומגוונים.

## מחלוקת
הספר עמד במרכז מחלוקת במדינת מסצ'וסטס בארצות הברית, כאשר מספר הורים התנגדו לכך שילדיהם ייחשפו אליו בבית ספרם, בטענה כי הוא נועד לקדם "אג'נדה הומוסקסואלית". ההורים דוד וטוניה פרקר הגישו תביעה נגד בית הספר הציבורי שבלקסינגטון, מסצ'וסטס כדי שילדיהם יהיו פטורים מקריאת הספר בכיתה. בסופו של דבר, משפחת פרקר לא הצליחה בתביעתה, לאחר שבית המשפט לערעורים הראשון דחה לבסוף את התביעה, וציין כי . בית המשפט העליון של ארצות הברית סירב לשמוע על המקרה הזה.

## קישורים חיצוניים
* 

* 
* 


## הערות שוליים

קטגוריה:ספרי 1997
קטגוריה:ספרי ילדים ונוער
קטגוריה:ספרות להט"ב
קטגוריה:משפחה
בריאן פרי

**בריאן פרי** (באנגלית: **Bryan Ferry**; נולד ב-26 בספטמבר 1945) הוא זמר ופזמונאי בריטי.

פרי זכה לפרסום כסולן הראשי וכותב השירים הראשי של להקת הארט רוק "רוקסי מיוזיק", אשר הפיקה 10 סינגלים שהגיעו למצעד ה-Top10 הבריטי בשנים 1972–1982.

פרי החל קריירת סולו ב-1973 בעודו חבר בלהקת רוקסי מיוזיק. הלהיטים הראשונים שלו כאמן סולו כללו את "A Hard Rain's a-Gonna Fall", "Let's Stick Together" ו-"This Is Tomorrow". הלהקה התפרקה לבסוף לאחר שב-1982 יצא לשווקים אלבומה "Avalon", אשר היה האלבום הנמכר ביותר של הלהקה. זאת בעקבות שפרי התמקד בקריירה הסולו שלו, והפיק מספר סינגלים נוספים כגון "Slave to Love" ו-"Don't Stop the Dance", והאלבום שהיה במהלך ב-1985 האלבום הנמכר ביותר בבריטניה - "Boys and Girls".

בסך הכל, מכר פרי מעל 30 מיליון אלבומים ברחבי העולם, אם כוללים את מספר האלבומים שמכר כאמן סולו וכחבר בלהקת רוקסי מיוזיק.

בנוסף לכך פרי הוא גם כותב שירים פורה, והוא הקליט גם מספר גרסאות כיסוי לשירים של אמנים אחרים, בהם גרסאות כיסוי לשיריו של בוב דילן.

## פרסים ומועמדויות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקאים בריטים
קטגוריה:פזמונאים בריטים
קטגוריה:מסדר האימפריה ההודית: אבירים מפקדים
קטגוריה:אמני וירג'ין רקורדס
קטגוריה:בריטים שנולדו ב-1945
Elvis Presley (אלבום)

**Elvis Presley** הוא אלבום הבכורה של זמר הרוק אנד רול האמריקאי אלביס פרסלי. האלבום הופק על ידי חברת RCA Victor, ויצא לשווקים לראשונה במרץ 1956. האלבום הוקלט בין ה-10 בינואר 1956 עד 11 בינואר 1956 באולפני ההקלטה של חברת RCA Victor בנשוויל שבטנסי, וב-30 עד 31 בינואר באולפני ההקלטה של חברת RCA Victor בניו יורק. מספר הקלטות נוספות באלבום הוקלטו במקורן בפגישות ב-Sun Studio בממפיס שבטנסי ב-5 ביולי, ב-19 באוגוסט וב-10 בספטמבר 1954, וב-11 ביולי 1955.

האלבום כיכב במשך עשרה שבועות בצמרת מצעד אלבומי הפופ המצליחים ביותר של בילבורד במהלך שנת 1956, והיה לאלבום הרוק אנד רול הראשון בהיסטוריה שהגיע לפסגת המצעד, ולאלבום הראשון בז'אנר זה שמכר מעל למיליון פריטים. בשנת 2003 דורג האלבום במקום ה-56 ברשימת 500 האלבומים הגדולים בכל הזמנים של המגזין רולינג סטון.

האלבום היה לאלבום זהב ב-1 בנובמבר 1966, ולאלבום פלטינה ב-8 אוגוסט 2011.

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1956
קטגוריה:אלביס פרסלי
קטגוריה:אלבומי גרסאות כיסוי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
ממלכת אטרוריה

**ממלכת אטרוריה** (באיטלקית: **Regno di Etruria**) הייתה ממלכה בטוסקנה, שהתקיימה כמדינת חסות של הקיסרות הצרפתית הראשונה בין השנים 1801–1807.

## היסטוריה
במאי 1796 פלשו כוחות צרפתיים לדוכסות פארמה, אולם על אף שנאתה העזה של מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז בעלה פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר וספרד ויתרה על לואיזיאנה, בתמורה להעברת הדוכסות הגדולה של טוסקנה לידי בית בורבון תחת שליטת בנם לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. 

השם אטרוריה הוא שמו הקדום של חבל ארץ במרכז איטליה.

בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו.

ב-23 בנובמבר 1807 פורקה ממלכת אטרוריה על ידי הצרפתים בהסכמת ספרד, ונפוליאון העניק לאחותו אליזה בונפרטה את התואר "הדוכסית הגדולה של טוסקנה". למלך המודח הובטח לקבל ממלכה חדשה בצפון פורטוגל, אך הדבר לא התבצע. ב-1814, עם נפילת נפוליאון, סופחה טוסקנה מחדש לבית הבסבורג.

## מלכי אטרוריה
* לודוביקו הראשון, מלך אטרוריה (1801–1803)
* לודוביקו השני, מלך אטרוריה (1803–1807)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שנות ה-1800
קטגוריה:מדינות לשעבר בתחומי איטליה
קטגוריה:מדינות שנוצרו בידי נפוליאון
קטגוריה:מדינות וטריטוריות שהוקמו ב-1801
קוזבאס קמרובו (כדורעף)

מועדון הכדורעף **קוזבאס קמרובו** (ברוסית: **«Кузбасс Кемерово»**) היא קבוצת כדורעף רוסית מהעיר קמרובו, אשר מתמודדת בליגת העל הרוסית בכדורעף משנת 2010.

המועדון העפיל פעמיים לגמר הגביע הרוסי בכדורעף (2011, 2017) ולשלב חצי גמר גביע CEV (2018/2019) ופעם אחת זכה באליפות ליגת העל הרוסית בכדורעף (2019).

## היסטוריה
המועדון הוקם באביב 2008 ביוזמת חברת ההחזקות "איגוד העסקים הסיבירי". היוזמה זכתה לתמיכת מושל מחוז קמרובו, אמאן טולייב, ופדרציית הכדורעף הרוסית. לנשיא המועדון מונה המשנה למושל המחוז ולנטין מזיקין.

בשנת 2010 העפיל המועדון לליגת העל הרוסית בכדורעף ומאז התבסס כאחד ממועדוני הכדורעף הטובים במדינה.

במאי 2019 זכה לראשונה בתולדותיו באליפות ליגת העל הרוסית בכדורעף, לאחר שגבר על זניט קאזאן בסדרת משחקי הגמר. בעונת 2019/2020 המועדון העפיל לשלב חצי גמר ליגת האלופות בכדורעף, במה שמהווה להישג שיא במפעלים האירופיים.

באוקטובר 2020 העפילה לשלב חצי גמר הגביע הרוסי בכדורעף ובעונת 2021/2022 העפילה לשלב הפיינל פור בגביע CEV.

## תארים
;אליפות רוסיה
* **זכייה (1):** 2019
;הסופר קאפ הרוסי
* **זכייה (1):** 2019

## קישורים חיצוניים

* 

## הערות שוליים

קטגוריה:קבוצות כדורעף רוסיות
קטגוריה:קמרובו
Lose Yourself

**Lose Yourself** הוא שיר של הראפר האמריקאי אמינם מפסקול הסרט בכיכובו 8 מייל משנת 2002. השיר נכתב על ידי אמינם, והופק על ידי אמינם יחד עם ג'ף באס ולואיס רסטו. השיר יצא לשווקים ב-28 באוקטובר 2002.

הסינגל זכה להצלחה מסחרית, הגיע לצמרת מצעד הפזמונים ב-20 מדינות, כולל בריטניה ואוסטרליה. בארצות הברית הסינגל הגיע למקום הראשון במצעד בילבורד הוט 100, והיה לסינגל הראשון מבין חמישה סינגלים, שאמינם הוציא לאורך הקריירה שלו, שהגיעו למקום הראשון במצעד זה.

בטקס פרסי אוסקר ה-75 שנערך בשנת 2003 זכה השיר בפרס אוסקר לשיר המקורי הטוב ביותר.

בשנת 2004 זכה השיר גם בפרס גראמי בקטגוריות שיר הראפ הטוב ביותר של השנה, ובקטגוריית סולו הראפ הטוב ביותר של השנה.

בשנת 2004 דורג הסינגל במקום ה-166 ברשימת 500 השירים הגדולים בכל הזמנים של המגזין רולינג סטון, שגם הכליל את השיר ברשימת 50 שירי היפ הופ הגדולים בכל הזמנים.

## ביקורות
### רשימות כל הזמנים

## מיקומי שיא

## קישורים חיצוניים

## הערות שוליים

קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:בלדות משנות ה-2000
קטגוריה:שירי ראפ רוק
קטגוריה:שירים על דמויות גבריות בדיוניות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
לילי סימונס

**לילי סימונס** (באנגלית: **Lili simmons**; נולדה ב-23 ביולי 1993) היא שחקנית ודוגמנית אמריקאית, ידועה בעיקר בתפקידה כרבקה באומן בסדרת הפשע "באנשי" של רשת הטלוויזיה סינמקס ובתור ליילה סטנטון בסדרת האימה של רשת הטלוויזיה USA; "הטיהור" המבוססת על סדרת סרטי האימה "הטיהור". 

## ביוגרפיה
סימונס נולדה וגדלה בעיר החוף אנסיניטאס בסן דייגו, קליפורניה ובגיל 15 אותרה על ידי מנהלת הכישרונות קייט לינדן.

## קריירה
סימונס התחילה את הקריירה כדוגמנית בסוכנויות פורד מודל, ביבי סטורז וברוקסי. כמו כן הופיעה בפרסומות ותשדירים של החברות ג'יי.סי. פני וסאטורן.
את קריירת המשחק שלה היא התחילה בשנת 2010 בסדרת הרשת "*Hollywood Is Like High School with Money*" המבוסס על ספר באותו השם, שם גילמה את קווין ויטאקר.
בהמשך גם הופיעה בערוץ דיסני בפרק בקומדיית המצבים "זיק ולותר" ובסרט "חנון מהסרטים" שיצא בשנת 2011. באותה השנה גילמה תפקיד קטן בסדרה "מר סאנשיין".

בשנת 2012, סימונס כיכבה בסרט "ילד שמן שולט בעולם" והשתתפה כאורחת בפרק של הסדרה "ג'ין באמצעות עיצוב".

בשנת 2013 הופיעה בפרק של הסדרה "וגאס" ובמקביל החלה לשחק כרבקה באומן בסדרת הפשע "באנשי" של רשת "סינמקס". במקור, סימונס התמודדה על תפקיד "דווה הופוול", אך לדברי ההפקה, הייתה בוגרת מדי בשביל דמות זו. במרץ אותה השנה הופיעה סימונס במגזין "מקסים".

בשנת 2014 קיבלה סימונס תפקיד בסדרת הדרמה המשטרתית הוואי חמש-אפס ובסדרת הדרמת פשע "בלש אמיתי" של רשת HBO.

באפריל 2016 הצטרפה לצוות השחקנים של הסדרה "ווסטוורלד" וקיבלה תפקיד משני במהלך העונה הראשונה.

בפברואר 2017, גילמה את "נטלי ג'יימס" הצרפתייה בעונה החמישית של סדרת הדרמה "ריי דונובן" של רשת "Showtime".

ב-2019, גילמה את דמותה של קאטוומן, סלינה קייל, הגרסה המבוגרת בפרק האחרון בסדרה "גות'האם".

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993